ΚΑΝΟΝΙΣΜΟΣ (ΕΚ) αριθ. 200/97 ΤΗΣ ΕΠΙΤΡΟΠΗΣ της 31ης Ιανουαρίου 1997 για τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα πριμοδοτήσεων στον τομέα του βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2222/96 του Συμβουλίου, της 18ης Νοεμβρίου 1996, για την τροποποίηση του κανονισμού (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 2, Εκτιμώντας: ότι, στην κοινοτική αγορά μοσχαρίσιου κρέατος, κατά παράδοση τα περισσότερα σφάγια πωλούνται με βάρος άνω των 120 χιλιογράμμων 7 ότι, για να έχουν πρόσβαση στην πριμοδότηση πρώιμης εμπορίας που προβλέπεται στο άρθρο 4ι παράγραφος 1 του κανονισμού (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 2222/96, και στο τμήμα 2 του κεφαλαίου V του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 18/97 (4), τα σφάγια μόσχων που παράγονται σε ορισμένα κράτη μέλη θα πρέπει να πωλούνται με βάρος κατώτερο των 120 χιλιογράμμων 7 ότι, λόγω της ασυνήθιστης αυτής παρουσίασης του μοσχαρίσιου κρέατος στην αγορά, μπορούν να αναμένονται προσωρινές δυσκολίες με αποτέλεσμα σχετικά υψηλότερο κόστος διάθεσης των εν λόγω ελαφρών σφαγίων 7 ότι, στο πλαίσιο αυτό και για να έχει η πριμοδότηση πρώιμης εμπορίας το επιθυμητό αποτέλεσμα στην αγορά βοείου κρέατος πρέπει να χορηγηθεί ένα συμπληρωματικό ποσό στα σφάγια αυτά, ως μεταβατικό μέτρο, σύμφωνα με το άρθρο 2 του κανονισμού (ΕΚ) αριθ. 2222/96 7 ότι, στο πλαίσιο αυτό, πρέπει να προβλεφθεί η διαφοροποίηση του συμπληρωματικού ποσού σε σχέση με ορισμένες ομάδες βάρους 7 ότι ο κανονισμός (ΕΟΚ) αριθ. 3886/92 πρέπει να τροποποιηθεί ανάλογα 7 ότι τα προαναφερόμενα μέτρα πρέπει να εφαρμοστούν με φθίνοντα βαθμό έως το τέλος του 1997 7 ότι η επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 50 παράγραφος 3 του κανονισμού (ΕΟΚ) αριθ. 3886/92 προστίθεται το ακόλουθο νέο εδάφιο: «Εντούτοις, τα δύο ποσά της πριμοδότησης που αναφέρονται στο πρώτο εδάφιο αυξάνονται: α) για τα ζώα που σφάζονται μεταξύ 20 Ιανουαρίου και 30 Ιουνίου 1997, κατά 10 Ecu ανά σφάγιο βάρους ίσου ή κατώτερου των 110 χιλιογράμμων και κατά 5 Ecu ανά σφάγιο βάρους άνω των 110 χιλιογράμμων, αλλά όχι άνω των 120 χιλιογράμμων 7 β) για τα ζώα που σφάζονται μεταξύ 1ης Ιουλίου και 31 Δεκεμβρίου 1997, κατά 5 Ecu ανά σφάγιο βάρους ίσου ή κατώτερου των 110 χιλιογράμμων και κατά 2,5 Ecu ανά σφάγιο βάρους άνω των 110 χιλιογράμμων, αλλά όχι άνω των 120 χιλιογράμμων 7» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Ιανουαρίου 1997.

[Source: multi_eurlex | Tokens: 2993]